फ्लैट में ताला लटका होने के कारण ईओयू ने भागलपुर में गिरफ्तार किए गए अरुण कुमार को अपने साथ लेकर मंगलवार को पटना आई थी और उसके मौजूदगी में फ्लैट के चप्पे-चप्पे की तलाशी ली। इस तलाशी में अरुण कुमार के फ्लैट से ईओयू की टीम को लाखों की नकदी, विभिन्न बैंकों के दर्जनभर पासबुक और जमीन-जायदाद से संबंधित कई महत्वपूर्ण दस्तावेज मिले हैं। फ्लैट की तलाशी के बाद ईओयू की टीम मंगलवार को ही अरुण कुमार को लेकर वापस भागलपुर लौट गई।